།སྐལ་ལྡན་སྙིང་གི་མུན་སེལ་ལྷ་དབང་རྡོ་རྗེ་བཞུགས་སོ། །ན་ མོ་བུདྡྷ་ ཡ། ཆོས་ཀྱི་རྗེ་ མཁྱེན་
རབ་ཀྱི་དབང་ཕྱུག་དཔལ་ལྡན་ས་སྐྱ་པཎྜི་ཏ་ཆེན་པོའི་ཞབས་ལ་གུས་པར་ཕྱག་འཚལ་ལོ། །
འཆི་མེད་བདུད་རྩི་འབྱུང་བའི་གནས་ཆེན་པོ། །སྐལ་ལྡན་སྙིང་གི་མུན་པ་འཇོམས་པའི་དཔལ།།
རྟོག་གེའི་དུག་ཆུས་ཀུན་ནས་མ་དཀྲུགས་པའི། །གཟུར་གནས་སྐྱེས་བུ་རྣམས་ལ་དོན་འདི་ཞུ།།
ཐེག་ཆེན་ཤིང་རྟའི་སྲོལ་འབྱེད་རྣམ་གཉིས་ཀྱིས། །དབུ་སེམས་གྲུབ་མཐའི་རྣམས་གཞག་གཞན་
དུ་གསལ། །ཕྱི་དུས་མཁས་པ་འགའ་ཡི་གསུང་དོན་དང༌། །སྔོན་དུས་ས་སྐྱའི་རྗེ་བཙུན་རྣམས་
ཀྱི་གཞུང༌། །མི་མཐུན་མཐུན་པར་སྨྲ་བའི་ཚོགས་རྣམས་ལ། །རང་རང་གཞུང་རྣམས་སྡེབས་
ནས་ཚུལ་འདི་འབུལ། །དེ་ལ་ཆོས་ཀྱི་རྗེ་ཀུན་དགའི་མཚན་ཅན་གྱིས།
རྒྱུད་གསུམ་གནོད་འཇོམས་ལས། གཞིའི་སྐབས་ཀྱི་ལོག་རྟོག་འགོག་པ་ན། གཞན་
ཡང་ཐུབ་པས་ཆོས་རྣམས་ལས། །ཟབ་དོན་མཆོག་ཏུ་གྱུར་པ་ནི། །རྡོ་རྗེ་ཐེག་པ་ཡིན་ནོ་ཞེས། །
རྒྱུད་སྡེ་རྣམས་ ལས་ གསུངས་ པ་ ལ། །རྒྱུད་ཀྱི་ལྟ་ བས་ མཐར་ ཐུག་ པ། །རྣམ་ རིག་སྨྲ་བར་
གནས་པ་ན། །སྟོན་པ་ཉིད་ཀྱིས་གདུལ་བྱ་རྣམས། །ལོག་པའི་ལམ་ལ་བཅུག་པར་འགྱུར། །
ཞེས་གསུངས་པ་ལ་དྲིས་ལན་མཛད་པས། རང་རིག་རང་གསལ་བདེན་པར་ཁས་ལེན་པའི། །
དབུ་མའི་ལུགས་འདི་གསང་བ་འདུས་པ་དང༌། །ཀྱེ་རྡོར་རྒྱུད་གསུམ་བྱང་ཆུབ་སེམས་དཔའ་
-359-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ཀ
ཡི། །གཞུང་འགྲེལ་སྐོར་གསུམ་དག་ན་གསལ་བར་བཞུགས། །ཞེས་པར་དུ་བཏབ་པ་གཉིས།
མཐུན་མི་མཐུན་དཔྱད་པར་ཞུ།
ཡང་ཆོས་ཀྱི་རྗེས། ཐེག་པ་ཆེན་པོའི་སེམས་བསྐྱེད་ལ། །དབུ་མ་སེམས་ཙམ་རྣམ་
གཉིས་ཡོད། །དེ་གཉིས་ལྟ་བ་ཐ་དད་པས། །ཆོ་ག་ཡང་ནི་ཐ་དད་ཡིན། །ཞེས་གསུངས་པ་དང༌།
དྲིས་ལན་མཛད་པས། དོན་དམ་རྣམས་རིག་སྨྲ་བའི་ལྟ་བ་དང༌། །དབུ་མའི་ལྟ་གྲུབ་འགལ་
ཞེས་ཟེར་ བ་དང༌ ། །ཞེས་དེ་ གཉིས་ཕྱོགས་སྔར་བཀོད་པ་གཉིས། །མཐུན་ནམ་མི་མཐུན་
གཟིགས་པར་ཞུགས།
ཡང་ཆོས་ཀྱི་རྗེས། སེམས་ཁྱོད་བདེན་པར་གང་གིས་ཤེས། །དེ་ལ་སྡུག་བསྔལ་
བདེན་པ་འབྱུང༌། །སེམས་ཁྱོད་བརྫུན་པར་གང་གིས་ཤེས། །དེ་ལ་སྡུག་བསྔལ་བརྫུན་པར་
ཟད། །ཅེས་གསུངས་པ་དང༌། དྲིས་ལན་མཛད་པས། ཐེག་མཆོག་ལམ་གྱི་ཉམས་ལེན་ཟླ་
མེད་པ། །གང་དེར་བཤད་པའི་ཡེ་ཤེས་ཚོགས་བསགས་ཀྱང༌། །ཕལ་ཆེར་ཐོགས་མེད་ཞབས་
ཀྱི་བཞེད་གཞུང་བཞིན། །ཞེས་བཤད་པ་མཐུན་མི་མཐུན་དཔྱོད་པར་ཞུའོ། །
མདོར་ན། དྲིས་ལན་མཛད་པས། གཞི་ལྟ་བའི་སྐབས་སུ། འདོད་ལུགས་ཙམ་སོ་
སོར་སྨྲོས་ནས། བཞེད་དོན་ངོས་བཟུང་བ་ཚུལ་གཉིས་རྣམ་འབྱེད་དང་། རང་རེའི་ཆོས་རྗེ་གོང་
མའི་རྒྱུད་གསུམ་གནོད་འཇོམས་གཉིས། གང་དག་གཟིགས་པར་ཞུ། རྒྱས་པར་ཁོ་བོས་བློ་
གྲོས་ཀྱིས་ལོགས་སུ་སྤྲོས་སོ། །
ཡང་ཆོས་ཀྱི་རྗེ་གོང་མས་ཟུང་འཇུག་རྡོ་རྗེ་འཆང་གི་ས་མཚམས་བཞག་པར། སྤྱོད་
བསྡུས་ཀྱི་དགོངས་པའང་། གསེར་འགྱུར་ཀྱི་རྩིས་ལྕགས་གསེར་དུ་བསྒྱུར་པ་ལྟར། ལམ་བསྒོམ་
པའི་སྟོབས་ཀྱིས། ཉོན་མོངས་པ་ཡེ་ཤེས་སུ་གནས་གྱུར་པ་ལ། ཕུང་པོའི་ཁོག་པ་རྗེས་ཏེ། ཞེས་
གསུངས་པ་ཡིན་གྱི། མ་དག་པའི་ལུས་བོར་བ་ནི་མ་ཡིན་ཏེ། ལུང་དེའི་རྗེས་ཁོ་ན་ལ། བཙུན་
-360-

དྲིས་ལན་དང་འཕྲིན་ཡིག་ཞལ་གདམས་སྐོར་བཞུགས།
མོའི་ཚོགས་གསུམ་དང་ལྷན་ཅིག་མི་སྣང་བར་གྱུར་ཏེ། ཞེས་གསུངས་པའི་ཕྱིར་རོ། །ཡང་ཚེ་
གཅིག་ལུས་ གཅིག་ ལ་སངས་ རྒྱས་ ཐོབ་ པ་ མ་ ཡིན་ ན། སྔར་ཁྱེད་ རང་ གིས་ཀྱང༌ ། བརྩོན་
འགྲུས་ཅན་ཚེ་འདི་ཉིད་ལ་སངས་རྒྱས་ཐོབ་པ་ཞེས་ཁས་བླངས་པ་དང༌། སློབ་དཔོན་ནག་པོ་
པས་སྤྱོད་པ་ལ་བྱོན་པའི་ཚེ། འཁོར་ཀུ་ས་ལི་པས། མཛེ་མོ་གཅིག་ཆུ་ལ་བསྒྲལ་བས། ཀུ་ས་
ལི་པ་ཧེ་རུ་ཀར་བྱས་ནས། མཛེ་མོ་ཕག་མོར་གྱུར་པ་ལ་སོགས་པ་མངོན་སུམ་དང་། སྔགས་ཀྱི་
ལམ་གྱིས། ཚེ་གཅིག་ལུས་གཅིག་ལ་སངས་རྒྱས་ཞེས། འཇིག་རྟེན་ན་ཉི་ཟླ་ལྟར་གྲགས་པ་
དང༌། འདུས་པར། གསང་བ་འདུས་པ་ལ། དགའ་བའི་བྱང་ཆུབ་སེམས་དཔའ་ཚེ་འདི་ཉིད་
ལ། དེ་བཞིན་གཤེགས་པ་རྣམས་ཀྱི་སངས་རྒྱས་ཞེས་བྱ་བའི་གྲངས་སུ་འགྲོའོ། །ཞེས་དང༌།
སེམས་ཀྱི་སྒྲིབ་སྦྱོང་ལས། ཐེག་པ་ཆེན་པོའི་དེ་ཉིད་ཚེ། །བསོད་ནམས་ཡེ་ཤེས་ཚོགས་ཀྱིས་ནི།
ཀུན་མཁྱེན་གོ་འཕང་ཉམས་དགའ་བར། །ཚེ་འདི་ཉིད་ལ་ཐོབ་པ་འགྱུར། །ཞེས་དང༌། སྒྲོན་
གསལ་ལས། གསང་བ་འདུས་པས། ཚེ་དེ་ཉིད་ལ་སངས་རྒྱས་པའི་སྣོད་རྣམས་ཀྱིས་རྒྱུ་འ
འཇུག་ཅིང༌། འཕོའོ་ཞེས་གསུངས་པ་རྣམས་ཀྱིས་རྗེས་སུ་དཔགས་པས་གཅིག་ཅར་དུ་གནོད་
དོ། །ཞེས་གསུངས་པ་དང༌། ས་སྐྱ་པཎ་ཆེན་གྱི། དྲིས་ལན་དུ། ཚེ་གཅིག་ལས་སངས་རྒྱས་པའི་
དོན། ལུས་འདི་ཉིད་རྒ་ཤི་ལས་གྲོལ་ནས། སྐུ་བཞིའི་ངོ་བོ་གྲུབ་པ་ཡིན། ཞེས་གསུངས་པ་
དང༌། དྲིས་ལན་མཛད་པས། དྲི་བ་པོ་ལྔ་པའི་དངོས་ལན་གྱི་སྐབས་སུ། འདི་དག་གི་དོན་ལ་
བརྟགས་པ་ན། མ་དག་པའི་ཕུང་པོ་ལྔ་པོ་ཉིད། ལྷག་པའི་ལྷར་བསྒོམ་པ་མ་ཡིན་ཏེ། དེ་དག་
ནི་མ་རིག་པའི་དབང་གིས་བྱུང་བའི་ཀུན་རྫོ་བ་གྱི་བདེན་པ་ཡིན་ལ། ལྷ་ནི་ཆོས་ཀྱི་དབྱིངས་ཀྱི་
ཡེ་ཤེས་ལས་གྲུབ་པས་གནས་ཚུལ་ལ་དོན་དམ་པའི་བདེན་པར་བཞག་དགོས་པའི་ཕྱིར་ཞེས་
པར་དུ་བཏབ་བོ། །འདི་གཉིས་མཐུན་མི་མཐུན་སྤྱན་གྱིས་གཟིགས་པར་ཞུ། བསྙེན་བཀུར་
བྱས་ཀྱང་རྩ་བའི། ཡང་དྲིས་ལན་མཛད་པའི་གཞུང་དང་པོ། རྗེ་བཙུན་ཆེན་པོའི་འཁྲུལ་སྤོང་
ལ་
-361-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ཀ
་དང༌ །
ལས། ལུས་སངས་རྒྱས་སུ་མ་ཤེས་ཏེ། མི་གཙང་བའི་རྫས་དང་ལྡན་པར་བསམ་པ་
ཇི་ལྟ་བུར། བསྙེན་བཀུར་བྱས་ཀྱང་རྩ་བའི་ལྟུང་བ་ཡིན་ནོ་ཞེས་གསུངས་པ་འདི་གཉིས་ལས།
ཁེ་ཉེན་གང་འབྱུང་ལེགས་པར་དཔྱོད་པར་ཞུ། ཡང༌། ཆོས་ཀྱི་རྗེས། གཞི་ལམ་འབྲས་གསུམ་
དབྱེར་མེད་དོན་སྨྲ་བ། །འཁོན་གྱི་ རིགས་སྐྱེས་ཤཱཀྱའི་སྲས་པོ་མཆོག །རྡོ་རྗེའི་རིགས་གཅིག་
ཀུན་ དགའ་རྒྱལ་མཚན་དཔལ། །བཟང་པོ་ལས་གཞན་དོན་མཐུན་སྨྲ་བ་སུ། །ཞེས་དང༌།
དྲིས་ལན་མཛད་པས། རྒྱུ་རྒྱུད་སྦྱང་གཞིར་བཤད་པ་མ་ལྟོས་ཞིང༌། །གཞི་མི་སྤོང་བའི་འཐད་
པ་མ་བཀླགས་པར། སྦྱང་གཞི་སྦྱང་བྱའི་དབྱེ་བ་མེད་དོ། །ཞེས། གོང་མའི་དགོངས་པ་སྐོང་
རྣམས་རན་པར་སྒྲོས། ཅེས་པར་དུ་བཏབ་པ་གཉིས། མཐུན་མི་མཐུན་བློ་གཟུ་བོས་ལེགས་
པར་དཔྱོད་པར་ཞུ། ཡང༌། སློབ་དཔོན་ཐམས་ཅད་མཁྱེན་པ་བསོད་ནམས་རྩེ་མོས། ལུས་ལ་
དཀྱིལ་འཁོར་རང་བཞིན་གྱིས་གྲུབ་པས་དགོས་པ་མེད་ཀྱང༌། ཀུན་རྫོབ་ཏུ་བློ་ལ་གྲུབ་པ་མེད་
པས། གློ་བུར་གྱི་དྲི་མ་སེལ་བར་བྱེད་པ་ཡིན་ཏེ། དཔལ་ཀྱེ་རྡོ་རྗེ་ལས། སེམས་ཅན་རྣམས་ནི་
སངས་རྒྱས་ཉིད། །འོན་ཀྱང་གློ་བུར་དྲི་མས་སྒྲིབས། །དེ་བསལ་ནས་ནི་ སངས་རྒྱས་ ཉིད།
ཅེས་གསུངས་སོ། །ཞེས་པ་དང༌། ཡང་དེ་ཉིད་ལས། རྐང་པའི་མཐིལ་དུ་རྩམ་ཆེན་རླུང་། །བྱ་
བ་ནས། ལུས་ཀྱི་ དཀྱིལ་ འཁོར་ ཉིད་དུ་ བརྗོད། །ཅེས་ གསུངས་ པས། རྟེན་གྲུབ་ལ། དཀྱིལ་
འཁོར་གྱི་བརྟེན་པ་ལྷ་རྣམས་ཀྱང་གྲུབ་སྟེ། ལུས་ཀྱི་རྩ་དང་ཁམས་དྭངས་མ། ལྷའི་ངོ་བོ་ཡིན་
པའི་ཕྱིར་ཏེ། འདི་དག་གནས་སུ་མཁའ་འགྲོ་མ། །རྩ་གཟུགས་མཛེས་པས་ཡང་དག་གནས།།
ཅེས་གསུངས་སོ། །བཞི་པ་ནི། གལ་ཏེ་དེ་ལྟར་ངོ་བོ་ཉིད་ཀྱིས་ལུས་ལ་དཀྱིལ་འཁོར་གྲུབ་ན།
དབང་བསྐུར་བ་མི་དགོས་ལ། ངོ་བོ་ཉིད་ཀྱིས་མ་གྲུབ་ན། གྲུབ་པར་བསམ་པས་འབྲས་བུ་མི་
འབྱུང་སྟེ། སྤྲང་པོ་རྒྱལ་པོར་རློམ་པ་དང་འདྲའོ། །སྙམ་པ་ལ་མ་ཡིན་ཏེ། ངོ་བོ་ཉིད་ཀྱིས་གྲུབ་
པས། མ་གྲུབ་པ་ལ་སྒྲུབ་པར་བྱེད་པ་མ་ཡིན་ལ། ངོ་བོ་ཉིད་ཀྱིས་གྲུབ་ཀྱང༌། དབང་བསྐུར་བ་
-362-

དྲིས་ལན་དང་འཕྲིན་ཡིག་ཞལ་གདམས་སྐོར་བཞུགས།
ལ་སོགས་པའི་སྒོམས་བློ་ལ་གྲུབ་པར་མ་ཤེས་པ་རྣམས་ལ། མ་གྲུབ་པ་སྒྲུབ་པར་བྱེད་པ་ཡིན་
པས་ན། དེའི་རང་བཞིན་བློ་ལ་གྲུབ་པར་མི་ཤེས་པ་རྣམས་ལ། བློ་ལ་གྲུབ་པར་བྱས་ནས་སྣོད་
དུ་བྱས་པར་བཞེད་པ་ཡིན་ནོ། །ཞེས་དྲིལ་བུ་ལུས་དཀྱིལ་གསུངས་པ་དང༌། བདག་ཅག་གི་
འདྲེན་པ་དམ་པས། ཅིར་སྣང་ལྷའི་འཁོར་ལོ་ཡིན་པས། གཞི་གྲུབ་ན། དགྱེས་པའི་རྡོ་རྗེ་ཡིན་
པས་ཁྱབ་ཅེས་གྲུབ་མཐར་མཛད་པ། རྣ་བའི་དབང་པོ་མ་ཉམས་པ་ཀུན་གྱིས་ཐོས་པར་མཛད་
པ་འདི༌དང༌ ། དྲིས་ལན་མཛད་པས། རང་ཉིད་འཁོར་ལོ་བདེ་མཆོག་ཡིན་ནས། བསྒོམ་པ་
ཞེས་བྱ་ བ་ དེ་ ཡང༌ ། ། སྒོམ་ པར་བྱེད་ པའི་བློ་ངོ་ དབང་བཙན་པར་བྱས་པ་ཡིན་ཏེ། ཞེན་པས་
ཞུགས་པ་ནང༌། འབྲེལ་བས་མི་བསླུ་བ་བྱུང་བའི་ཕྱིར། དཔེར་ན་བུམ་འཛིན་རྟོག་པའི་གཟུང་
རྣམ་ལ། བུམ་པ་རང་མཚན་དུ་ཞེན་ནས་ཞུགས་པ་ལ་བརྟེན་ནས། མཐར་བུམ་པ་རང་མཚན་
འཇུག་ཡུལ་དུ་བྱེད་པ་གཅིག་སྲིད་པ་བཞིན་ནོ། །རང་ཉིད་འཁོར་ལོ་སྡོམ་པར་ཁས་ལེན་པ་དེ།
གྲུབ་མཐར་འཇོག་པའི་ཚེ་མ་ཡིན་ཏེ། ལུང་དང་རིགས་པས་མི་འགྲུབ་པར་ཕྱིར་དང༌། དེ་ལྟར་
ཁས་ལེན་པའི་དགེ་སློང་དེ་རང་བཞིན་བླུན་པོ་མངོན་པའི་ང་རྒྱལ་ཅན་ཡིན་ན་མ་གཏོགས།
མིའི་ཆོས་བླ་མ་བརྫུན་དུ་སྨྲ་བའི་ཕམ་པར་འགྱུར་བ་ཉིད་དུ་འདུལ་བའི་ལུང་ལས་གསུངས་
པའི་ཕྱིར་ རོ། །ཞེས་ པར་དུ་ བཏབ་པ་འདི། ཁོ་བོའི་བློ་ངོ་ནས། རྡོ་རྗེ་སློབ་དཔོན་ ཕས་ ཕམ་
པས་སྨད་པ་ན། ཚུལ་ལ་རྩ་ལྟུང་དང་པོར་ཕོག་པོ་གོ་ཡིན་འདུག་པ་འདི་གཉིས་ཅི་འདྲ་ཡིན།
ཞིབ་ཏུ་གཟིགས་ཤིག །ཡང༌། གོང་དུ་བཤད་པའི་རང་བཞིན་གྱི་ལྷ་དང༌། དཀྱིལ་འཁོར་ཞེས་
ང༌། སེམས་ཀྱི་རང་བཞིན་བདེན་གྲུབ་ཡིན་པས། ཁོ་བོ་ཅག་ཕྱོགས་དང་མི་འགལ་ལོ་སྙམ་ན།
རྡོ་རྗེ་འཆང་ཀུན་དགའ་བཟང་པོ་ཉིད་ཀྱིས། དྲིལ་བུ་ལུས་དཀྱིལ་གྱི་དཀའ་བའི་གནད་འཁྲུལ་
འཇོམས་ཉི་མའི་འོད་ཟེར་ལས། བླ་མ་གཞན་དག་ཆོས་དབྱིངས་དེ་བཞིན་ཉིད། བདེ་བར་
གཤེགས་པའི་སྙིང་པོ་སེམས་ཅན་ཐམས་ཅད་ལ་རྟག་བརྟན་གྱི་ཚུལ་དུ་བཞུགས་པ་ནི། དོན་
-363-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ཀ
དམ་པའི་བདེ་མཆོག་གི་དཀྱིལ་འཁོར་ཡིན་ལ། དེ་ཉིད་ལ་འདུས་མ་བྱས་པ་དང༌། འགོག་
བདེན་ཟབ་མོ་དང༌། རྣམས་ཀུན་མཆོག་ལྡན་གྱི་སྟོང་ཉིད་རྣམས་མིང་གི་རྣམ་གྲངས་སུ་འདོད་
པ་ནི་མི་འཐད་དེ། སེམས་ཅན་ཐམས་ཅད་ཀྱི་རྒྱུད་ལ། དོན་དམ་པའི་བདེ་མཆོག་དཀྱིལ་
འཁོར་མངོན་སུམ་དུ་བཞུགས་ན། དྲིལ་བུ་པས། དེ་ཡི་རང་བཞིན་མི་ཤེས་པས། །སྣོད་དུ་བྱ་
བར་བཞེད་པ་ཡིན། །ཞེས་པ་དང་འགལ་ལོ་ཞེས་དང་། དེ་བཞིན་དུ་འདུས་མ་བྱས་པར་འདོད་
པ་ཡང་མི་འཐད་དེ། ལུས་དཀྱིལ་གྱི་ལྷ་བསྐྱེད་པའི་གཞི་རྣམས་ནི། རྒྱུ་ཕ་མའི་ཁུ་ཁྲག་དང༌།
རྐྱེན་བར་དོའི་ཤེས་པ་གསུམ་ཚོགས་པ་ལས་སྐྱེས་པའི་ཕྱིར། འདུས་མ་བྱས་པར་འགལ་ལ།
བསྐྱེད་གཞི་དེ་ལས་སྐྱེས་པའི་རྣལ་འབྱོར་པའི་ཤེས་པ་ལ་སྣང་བའི་བདེ་མཆོག་གི་དཀྱིལ་
འཁོར་དེ་ཡང་། འདུས་མ་བྱས་སུ་མི་རུང་སྟེ། ཏིང་ངེ་འཛིན་བསྒོམ་པའི་ཚེ། ལྷར་སྣང་བ་སྐྱེ་ལ།
རྗེས་ཐོབ་ཏུ་དེ་འཇིགས་པའི་ཕྱིར་དང༌། ཏིང་ངེ་འཛིན་སྔ་ཕྱི་ལ་ཡང་བཟང་ངན་ཁྱད་པར་ཡོད་
པའི་ཕྱིར་རོ། །ཞེས་བཤད་པ་དང༌། ངེས་པར་འགལ་ལོ། །ཞེས་བདག་གིས་རྟོགས་ན། ཇི་
ལྟར་ཡིན་དཔྱོད་པར་ཞུ། འདི་ལྟ་བུ་ཟབ་མོའི་ཁུངས་ཙམ་ཡང་གཞན་ལ་སྟོན་པར་མི་འོས་
མོད། དུས་ཀྱི་དབང་གིས་བདག་གིས་སྨྲ་དགོས་བྱུང་ངོ་། །
རང་
ཡང་རྗེ་ བཙུན་ ཆེན་ པོས་ འཁྲུལ་སྤོང་ ལས། བདག་ གི་ལུས་ སངས་རྒྱས་ཀྱི་ རང་
བཞིན་ཡིན་ནོ། །ཕུང་པོ་ལྔ་ནི་སངས་རྒྱས་ལྔའི་རང་བཞིན། ཁམས་བཞི་ནི་ལྷ་མོ་བཞིའི་
བཞིན། ནང་གི་སྐྱེ་མཆེད་ནི་བྱང་ཆུབ་སེམས་དཔའི་ངོ་བོ། ཕྱིའི་སྐྱེ་མཆེད་རྣམས་ནི་ལྷ་མོའི་
རང་བཞིན་ཏེ། དེ་སྐད་དུ། གསང་བ་འདུས་པ་ལས། ཞེས་སོགས་རྒྱ་ཆེར་གསུངས་པ་དང༌།
རྡོ་རྗེ་འཆང་ཆེན་པོ་ཀུན་དགའི་མཚན་ཅན་གྱིས་ཀྱང༌། ཤིན་ཏུ་ཟབ་པའི་མན་ངག་མཐའ་དག་
ལས། གོང་དུ་ལུང་དྲངས་པ་ལྟར། ལུས་དཀྱིལ་གྱི་བསྐྱེད་གཞི། རང་གི་རྩ་ཁམས་ ཉིད་ ཡིན་
བཤད་དེ། ཇི་སྐད་དུ་མིའི་འགྲོ་བ་དབང་བསྐུར་ཡུལ་གྱི་སློབ་མའི་ལུས་འདི་ཉིད་གྲུབ་
-364-

དྲིས་ལན་དང་འཕྲིན་ཡིག་ཞལ་གདམས་སྐོར་བཞུགས།
ཙམ་ན། ལྷ་བསྐྱེད་རྒྱུའི་རྩ་ཁམས་རྣམས་ཀྱང་གྲུབ་པས་ན། རང་བཞིན་གྱིས་གྲུབ་པའི་དཀྱིལ་
འཁོར་ཞེས་བྱ་སྟེ། ལུས་ཀྱི་བསྐྱེད་གཞི་ལས་གཞན་པའི་ལུས་ཀྱི་རང་བཞིན་མེད་པའི་ཕྱིར།
དེའི་ཕྱིར་གཉིས་མེད་ཞེས་པའི་དོན་ཡང༌། ལུས་དང་ལུས་ཀྱི་ཀུན་རྫོབ་པའི་རང་བཞིན་གཉིས་
ཐ་དད་མེད་པ་ལ་བྱའོ། །ཞེས་དང༌། དྲིས་ལན་མཛད་པས་དྲི་བ་ཞེ་གསུམ་པར། སྤྱི་བོ་སྣ་
ཚོགས་རྡོ་རྗེ་ཞེས་བཤད་པ་དེའི་ཚེ་ན། ཐ་མལ་པའི་ལུས་ཀྱི་སྤྱི་བོ་ནི་གསུམ་སྟེ། ཀུན་བཏགས་
པ༌དང༌ ། རྣམ༌པར་༌བརྟགས་པ་དང༌། ཆོས་ཉིད་ཀྱིའོ། །དེ་ལ་དང་པོ་གཉིས་ནི་སྣ་ཚོགས་རྡོ་